चिरां आव गोबां बिबांनि हाथियार मोनदों।  भारत भुतान सिमना नि रुनिखाता थाना नि सिंनि सिधापारा याव गुबुन गुबुन जायगायाव नागिरनायाव मोनदों।  हा सिङाव फबना दोनदोंमोन बे हाथियारफोरखौ।  मैया फुंनिफ्रायनो नागिरनाय खामानिखौ जागायदोंमोन, बेलासि समाव नागिरना मोनो।  मेगजिनजों लोगोसे एम 20 पिस्तल, नाईन एम एम पिस्तल गं3, मेगजिनजों लोगोसे 7. 65 एम एम पिस्तल गं 2, रायफल गंसे, साइनिज आरो 36 नं हेन्द रेनेद, ए के सिरिज नि गर 9 गुलि, 9 एम एम नि गर 7 गुलि, 7. 65 नि गुलिजों लोगोसे आरो गुबुन 16 गुलिफोर।
 कक्राझार आव बो हाथियार बोखांदों।  गसायगांव थाना नि सिङाव थानाय रिपु हाग्रा याव नि सरायबिल ओनसोलाव।  पुलिस, आरमि, एस एस बि आरो सि आर पि एफ आ लोगो नांनानै नागिरनायाव मोनो।  गासैखौबो हा सिङाव फबना दोनदोंमोन।  ए के 47 रायफल, गोबां गुलि, हेन्द ग्रेनेद, बथल बम, आखायजों बानायनाय बन्दुक बायदि बायदि।  आसामनि गिबि मन्थ्रि या कक्राझार आव बिसायखथि फोसावदिं मेल आव फैनायनि सिगां बेबायदि मोननाया गिहोदों। 